
 讜注讜讚 讬''诇 讚讛转诐 讗讬讬专讬 讘砖诇讗 讘诪讬谞讜 讜讛讬讻讗 讚讗讬讻讗 讻讝讬转 讘讻讚讬 讗讻讬诇转 驻专住 拽专讬 诇讬讛 讟注诪讜 讜诪诪砖讜 讜讛讬讻讗 讚诇讬讻讗 讻讝讬转 讘讻讚讬 讗讻讬诇转 驻专住 拽专讬 诇讬讛 讟注诪讜 讜诇讗 诪诪砖讜 讜讛专讘 专讘讬 讬讜住祝 诪讗讜专诇讬讬谞''砖 讛讬讛 诪驻专砖 讚讗注''讙 讚讟注诐 讻注讬拽专 讚讗讜专讬讬转讗 诇讗 诇拽讬 讗讟注诐 讗驻讬' 砖诇讗 讘诪讬谞讜 讚专讘讬 讬讜讞谞谉 住讘专 诇讛 讻专''注 讚讬诇讬祝 讟注诐 讻注讬拽专 诪讙讬注讜诇讬 注讜讘讚讬 讻讜讻讘讬诐 讜诇讬讻讗 讗诇讗 注砖讛 讚转注讘讬专讜 讘讗砖 讚诪爪专讬讱 诇讬讘讜谉 讜讛讙注诇讛 讜专''转 讛砖讬讘 诇讜 讚讗讬转 诇谉 诇诪讬诪专 讚讗讛讚专讬谞讛讜 诇讗讬住讜专讬讛 讻讚讗诪专讬' 讘讛诇讜拽讞 注讜讘专 驻专转讜 (讘讻讜专讜转 讟讜:) 讚转谞谉 讛讙讜讝讝 讜讛注讜讘讚 驻讬' 讘驻住讜诇讬 讛诪讜拽讚砖讬谉 住讜驻讙 讗转 讛讗专讘注讬诐 讜讗注''讙 讚诇讗 谞驻拽讗 诇谉 讗诇讗 诪转讝讘讞 讜诇讗 讙讬讝讛 讗诇讗 讛讬讬谞讜 讟注诪讗 诪砖讜诐 讚讗讛讚专讬讛 诇讗讬住讜专讬讛 讚诇讗 转注讘讜讚 讜诇讗 转讙讜讝 诪讬讛讜 诇讗 讚诪讬 讻诇 讻讱 讚讛转诐 诪砖诪注 讜讚讗讬 讚讗讛讚专讬讛 讜讛讻讬 拽讗诪专 转讝讘讞 讝讘讬讞讛 讛转专转讬 诇讱 讘拽讚砖讬诐 砖讛讜诪诪讜 讜诇讗 讙讬讝讛 讜讛讗 讚拽讗诪专 讘讬专讜砖诇诪讬 讚注专诇讛 讘驻' 砖谞讬 讗诪专 专' 讬讜讞谞谉 讻诇 谞讜转谞讬 讟注诐 讗讬谉 诇讜拽讬谉 注诇讬讛诐 讞讜抓 诪谞讜转谉 讟注诐 讚谞讝讬专 讬''诇 讚讘讛讬转专 诪爪讟专祝 诇讗讬住讜专 讗讬讬专讬 讚讛讻讬 讗讬转讗 讘讛讚讬讗 讘驻' 讜讗诇讜 注讜讘专讬谉 (驻住讞讬诐 讚祝 诪讙:) 讜讘驻专拽 砖诇砖讛 诪讬谞讬谉 (谞讝讬专 诇讛:) 讗诪专 专' 讗讘讛讜 讗''专 讬讜讞谞谉 讻诇 讗讬住讜专讬谉 砖讘转讜专讛 讗讬谉 讛讬转专 诪爪讟专祝 诇讗讬住讜专 讞讜抓 诪讗讬住讜专讬 谞讝讬专 讜拽专讬 诇讬讛 讘讬专讜砖诇诪讬 谞讜转谉 讟注诐 讜讗''转 讗诐 讟注诐 讻注讬拽专 讚讗讜专讬讬转讗 诪讗讬 驻专讬讱 讘驻' 讗诇讜 注讜讘专讬谉 讜讘驻' 砖诇砖讛 诪讬谞讬谉 讙讘讬 砖转讬 拽讜驻讜转 讗讞转 砖诇 讞讜诇讬谉 讜讗讞转 砖诇 转专讜诪讛 讜诇驻谞讬讛谉 砖转讬 住讗讬谉 讻讜' 讜驻专讬讱 诪讬谞讬讛 讜讗讬 讗诪专转 讻讝讬转 讘讻讚讬 讗讻讬诇转 驻专住 讚讗讜专讬讬转讗 讗诪讗讬 讗诪专讬谞谉 砖讗谞讬 讗讜诪专 讜讛砖转讗 讻讬 谞诪讬 讗诪专讬谞谉 讻讝讬转 讘讻讚讬 讗讻讬诇转 驻专住 诇讗讜 讚讗讜专讬讬转讗 转拽砖讛 诇讬讛 讗诪讗讬 讗诪专 砖讗谞讬 讗讜诪专 讻讬讜谉 讚讟注诐 讻注讬拽专 讚讗讜专讬讬转讗 讜讬''诇 讚讛转诐 讗讬讬专讬 讘诪讬谞讜 讜讻谉 诪砖诪注 讘住讜祝 讛注专诇 (讬讘诪讜转 驻讘:) 讚诪讜拽讬 诇讛 专''诇 讜讛讜讗 砖专讘讜 讞讜诇讬谉 注诇 讛转专讜诪讛 讜诪讬谉 砖诇讗 讘诪讬谞讜 诇讗 砖讬讬讱 专讘讜讬 讜讗''转 讜讗讬 讘诪讬谞讜 讻讬讜谉 讚专讘讜 讘讟诇讬 诇讛讜 讘专讜讘讗 讗驻讬' 讗讬讻讗 讻讝讬转 讘讻讚讬 讗讻讬诇转 驻专住 讜讬''诇 讚诪''诪 驻专讬讱 讚讗讬 讻讝讬转 讘讻讚讬 讗讻讬诇转 驻专住 讚讗讜专讬讬转讗 讬砖 诇谞讜 诇讛讞诪讬专 讗祝 讘诪讬谞讜 讜诇讬转 诇谉 诇诪讬诪专 砖讗谞讬 讗讜诪专 讻讬讜谉 讚诇拽讬 讘砖讗讬谞讜 诪讬谞讜 讜诪讬讛讜 拽砖讛 讚住讜讙讬讗 讚讗诇讜 注讜讘专讬谉 (驻住讞讬诐 讚祝 诪讙:) 讜讚驻专拽 砖诇砖讛 诪讬谞讬谉 (谞讝讬专 讚祝 诇讛:) 讗诇讬讘讗 讚专' 讬讜讞谞谉 讜专' 讬讜讞谞谉 诪讜拽讬 诇讛 讘讛注专诇 (讬讘诪讜转 讚祝 驻讘.) 讗注''讙 讚诇讗 专讘讜 讜讗''讻 讻讬 谞诪讬 讻讝讬转 讘讻讚讬 讗讻讬诇转 驻专住 诇讗讜 讚讗讜专讬讬转讗 转拽砖讬 诇讬讛 讗诪讗讬 讗诪专讬谞谉 砖讗谞讬 讗讜诪专 讚讻讬讜谉 讚诇讗 专讘讜 住驻讬拽讗 讚讗讜专讬讬转讗 讛讬讗 讜讬''诇 讚讛讜讛 诪爪讬 诇诪讬诪专 讜诇讬讟注诪讬讱 讜讻讬 讛讗讬 讙讜讜谞讗 讬砖 讘讻诪讛 讚讜讻转讬: 讙诇讬 专讞诪谞讗 讙讘讬 讞讟讗转 讻讜'. 讛拽砖讛 专''转 讚讛讗讬 拽专讗 讚讞讟讗转 诪讬讬转讬 讛讻讗 诇讟注诐 讻注讬拽专 讜讘驻' 讗诇讜 注讜讘专讬谉 (驻住讞讬诐 讚祝 诪讛.) 诪讜拽讬 诇讛讬转专 诪爪讟专祝 诇讗讬住讜专 诇讻''注 讜讟注诐 讻注讬拽专 诪驻讬拽 诇讬讛 诪诪砖专转 讜诇专''注 诪讙讬注讜诇讬 注讜讘讚讬 讻讜讻讘讬诐 诇讻讱 谞专讗讛 诇专''转 讚讙专住讬谞谉 讛讻讗 诇讗 谞爪专讻讗 讗诇讗 诇讛讬转专 诪爪讟专祝 诇讗讬住讜专 讚讘讻诇 注谞讬谉 讛转讬专 讛讻转讜讘 讜讗驻讬诇讜 讬砖 讞爪讬 讝讬转 讘注讬谉 诪砖诪谞讜谞讬转 砖诇 讝专讜注 注诇 讞转讬讻转 讛讗讬诇 砖讞讜抓 诇专讜讟讘 讜诪讬讛讜 讗''爪 诇讛讙讬讛 讛住驻专讬诐 讚讗讬讻讗 诇诪讬诪专 讚谞拽讟 讛讚专砖讛 讛驻砖讜讟讛 讚讗讬 诇讗讜 拽专讗 讚诪砖专转 讜讚讙讬注讜诇讬 注讜讘讚讬 讻讜讻讘讬诐 讚讗转讜 诇讟注诐 讻注讬拽专 讛讜讛 诪讜拽诪讬 拽专讗 讚讞讟讗转 诇讟注诐 讻注讬拽专 讜诇讗 诇讛讬转专 诪爪讟专祝 诇讗讬住讜专 讜讻讬 讛讗讬 讙讜讜谞讗 讗讬讻讗 讘讻诪讛 讚讜讻转讬谉 讜注讜讚 讬''诇 讚住讜讙讬讗 讚讛讻讗 讗转讬讗 讻讬 住讜讙讬讗 讚谞讝讬专 驻' 砖诇砖讛 诪讬谞讬谉 (讚祝 诇讝:) 讚讙专住讬谞谉 讛转诐 讜专讘谞谉 转讬驻讜拽 诇讛讜 讚讛讬转专 诪爪讟专祝 诇讗讬住讜专 诪讞讟讗转 讜诪砖谞讬 讛转诐 谞诪讬 诇讟注诐 讻注讬拽专 讛讜讗 讚讗转讗 讜讗注''讙 讚诪砖专转 谞诪讬 讗转讬 诇讟注诐 讻注讬拽专 诪爪专讱 爪专讬讻讬 讚讗讬 讻转讘 专讞诪谞讗 讞讟讗转 讛讜讛 讗诪讬谞讗 谞讝讬专 诇讗 讗转讬 诪讬谞讬讛 讚谞讝讬专 诪拽讚砖讬诐 诇讗 讬诇驻讬谞谉 讜讗讬 讻转讘 专讞诪谞讗 谞讝讬专 讛讜讛 讗诪讬谞讗 讞讟讗转 诪谞讝讬专 诇讗 讬诇驻讬谞谉 讚讞诪讬专 讗讬住讜专讜 讚讗驻讬' 讞专爪谉 讗住讬专 诇讬讛: 转讗讻诇 讻讞诪讜专 砖讘讛. 专讘讬谞讜 讞谞谞讗诇 讙专讬住 转讗讻诇 讻讞诪讜专 砖讘讛谉 诪砖诪注 讚讗讬讻讗 讞讜诪专讗 讘砖诇诪讬诐 讚诇讬讻讗 讘讞讟讗转 讻讙讜谉 砖讘砖诇 砖诇诪讬诐 讚讗转诪讜诇 讘拽讚讬专讛 讚讞讟讗转 讚讛讬讜诐 讚专诪讬谞谉 注诇讬讬讛讜 讞讜诪专讗 讚讞讟讗转 诇讗住讜专 诇讝专讬诐 诇谞砖讬诐 讜诇注讘讚讬诐 讜讞讜诪专讗 讚砖诇诪讬诐 砖讗讬谉 谞讗讻诇讬谉 讗诇讗 注讚 讛诇讬诇讛 讜讞讟讗转 砖诇 讛讬讜诐 讝诪谉 讗讻讬诇转讛 注讚 诇诪讞专: 诇讗 谞爪专讻讗 讗诇讗 诇诪拽讜诐 讞转讱. 讚讘注诇诪讗 讗住讜专 讻讙讜谉 砖讛讜爪讬讗 讛注讜讘专 讗转 讬讚讜 诇讞讜抓 讚谞驻拽讗 诇谉 讘驻' 讘讛诪讛 讛诪拽砖讛 (诇注讬诇 讚祝 住讞:) 讚诪拽讜诐 讞转讱 讗住讜专 诪讚讗爪讟专讬讱 驻专住讛 讛讞讝讬专 讗讻讜诇 诪拽讜诐 讞转讱 诪讻诇诇 讚讗讬 诇讗 讛讞讝讬专讛 讗住讜专 讜谞专讗讛 讚砖讗专 拽讚砖讬诐 讻讙讜谉 讞讝讛 讜砖讜拽 讜讗讬诪讜专讬谉 砖专讬 谞诪讬 诪拽讜诐 讞转讱 砖诇讛诐 讚讛讗 诇讗 讗砖讻讞谉 拽专讗 讘讝专讜注 讘砖诇讛 讬讜转专 诪讘砖讗专 拽讚砖讬诐 讜讗讬 讬诇驻讬 讘讛讜 诪注讜讘专 讚讗住讜专 诪拽讜诐 讞转讱 讘讝专讜注 讘砖诇讛 谞诪讬 诇讬转住专 讗诇讗 讘讻讜诇谉 诇讗 讗住专 讛讻转讜讘 诪拽讜诐 讞转讱 讚讝专讜注 讘砖诇讛 讜讞讝讛 讜砖讜拽 讜讗讬诪讜专讬诐 爪讜讛 讛讻转讜讘 诇讛住讬专 讜诇讗 诪拽讜诐 讞转讱 讜讛讗 讚拽讗诪专 讛讻讗 讚讘注诇诪讗 讗住讜专 讛讬讬谞讜 讘讗讘专 砖讬爪讗 诇讞讜抓 讜讛讻讗 砖专讬 讘讻诇 讛拽讚砖讬诐 讜诇讻讱 诇讗 驻专讬讱 讛讻讗 诪讗讬 讞讝讬转 讚讙诪专转 讻讜' 讻讚驻专讬讱 讗讗讬谞讱: 讗讬谉 讘讛诐 讘谞讜转谉 讟注诐 讗注''驻 砖讗讬谉 讘讛谉 讻讚讬 诇讛注诇讜转 诪讜转专. 驻讬' 讘拽讜谞讟专住 讜讻讬 讘注讬谞谉 诪讗讛 讜讗讞讚 讛讬讬谞讜 讛讬讻讗 讚讗讬住讜专 讘注讬谞讬讛 讗讘诇 讛讻讗 讚诇讬转讬讛 讘注讬谞讬讛 ' 诇讗 讘注讬谞谉 诪讗讛 讜讗讞讚 讗诇诪讗 爪''诇 诇驻讬专讜砖讜 讚讛讻讗 诪讬讬专讬 讻讙讜谉 砖讛住讬专 讛讙专讬住讬诐 诪转讜讱 讛注讚砖讬诐 讚讗讝 讗讬 讗驻砖专 诇讛住讬专诐 砖讗讬谞讜 诪讻讬专谉 讜讗讬讻讗 诪诪砖讜转 讛讗讬住讜专 讛讬讛 爪专讬讱 诪讗讛 讜讗讞讚 讜拽砖讛 诇驻讬专讜砖讜 讗诪讗讬 谞拽讟 专讬砖讗 砖讗讜专 砖诇 讞讟讬诐 砖谞驻诇 诇转讜讱 注讬住讛 砖诇 讞讟讬谉 讚讛讜讬 诪讬谉 讘诪讬谞讜 讗驻讬' 讘砖诇讗 讘诪讬谞讜 谞诪讬 讘注讬谞谉 诪讗讛 讜讗讞讚 讛讬讻讗 讚讗讬转讬讛 诇讗讬住讜专 讘注讬谞讬讛 讜讬''诇 讚谞拽讟 诪讬谉 讘诪讬谞讜 讚讗驻讬诇讜 讛住讬专 讗讞专讬 讻谉 讛砖讗讜专 讘注讬谞谉 诪讗讛 讜讗讞讚 诇讘讟诇 讗讘诇 砖诇讗 讘诪讬谞讜 诇讗 讘注讬谞谉 讜谞专讗讛 讚讗''爪 诇讚讞讜拽 讻谉 讚砖讗讬谞讜 诪讬谞讜 讘讟诇 讘砖砖讬诐 讻砖讗专 讗讬住讜专讬谉 讗驻讬诇讜 讗讬转讬讛 诇讗讬住讜专讗 讘注讬谞讬讛 讻讬讜谉 讚讗讬谞讜 诪讻讬专讜 讜讘诪讬谞讜 讛讜讗 讚讘注讬谞谉 诪讗讛 讜讗讞讚 讚讛讗 讚讚专砖讬谞谉 讘住驻专讬 讗转 诪拽讚砖讜 诪诪谞讜 诪诪谞讜 砖谞驻诇 诇转讜讻讜 讛专讬 讛讜讗 诪拽讚砖讜 讘诪讬谞讜 讻转讬讘: 讗诇讗 讘诪讗讬 诇讗讜 讘砖砖讬诐. 讜讗''转 讛讗 讚讘讟诇 讛讻讗 讘砖砖讬诐 讛讬讬谞讜 讚讟注诪讬讛 讻讛谉 讜讗驻讬' 讘驻讞讜转 讛讬讛 讘讟诇 讗讬 讟注诪讬讛 讻讛谉 讜讗讬谉 谞讜转谉 讟注诐 讜诇讗 讻诪讜 砖驻讬专砖 讘拽讜谞讟专住 诇注讬诇 讗讘诇 讘住转诪讗 讘注讬谞谉 诪讗讛 讜讗讞讚 诇讘讟诇讛 讚讛讗 专讬砖讗 谞诪讬 讚拽转谞讬 讗诐 讬砖 讘讛谉 讘谞讜转谉 讟注诐 讗住讜专 讗驻讬' 讬砖 讘讛谉 诇讛注诇讜转 讘诪讗讛 讜讗讞讚 注诇 讻专讞讱 讗讬讬专讬 讘讟注诪讬讛. 讻讛谉 讜讬''诇 讚诪诪砖谞讛 讬转讬专讛 讚讬讬拽 讚讘住讬驻讗 讛讜讛 诇讬讛 诇诪讬转谞讬 讗讬谉 讘讛谉 讘谞讜转谉 讟注诐 诪讜转专 讜转讜 诇讗 讜砖驻讬专 讬讚注讬谞谉 讚讗讘讬谉 讬砖 诇讜 诇讛注诇讜转 讘诪讗讛 讜讗讞讚 讜讘讬谉 讗讬谉 诇讜 诇讛注诇讜转 讘诪讗讛 讜讗讞讚 讚讗专讬砖讗 拽讗讬 讗诇讗 诇讛讻讬 讛讚专 转谞讗 诇讗砖诪讜注讬谞谉 讚讘讘爪讬专 诪诪讗讛 讜讗讞讚 讬砖 砖讬注讜专 诇讘讟诇 谞转讬谞转 讟注诐: 

专讘讬谞讜 讙专砖讜诐

诇讬讙诪专 诪讛讻讗. 讻诇讜诪专 诪谉 讛讝专讜注 讘砖诇讛:



讗诇讗 讞讚讜砖 讛讜讗 讻讜'. 讻诇讜诪专 讞讚讜砖 讛讜讗 砖讗讬住讜专 谞转讘砖诇 注诐 讛讬转专 诪讜拽讚砖讬谉 砖讗住讜专 诇讬砖专讗诇 [谞转讘砖诇] 注诐 讛讞讜诇讬谉 讜讗讬谞讜 讗讜住专讜:



讚诪讚讗讜专讬讬转' 讘讟诇 讘专讜讘讗. 讻诇讜诪专 讻讚讞讝讬谞谉 讘拽专讗 讗讞专讬 专讘讬诐 诇讛讟讜转. 讗诪专 专讘讗 诇讗 谞爪专讻讗 [讗诇讗] 诇讟注诐 讻注讬拽专 讻诇讜诪专 诪讛 讚转谞讗 讝讛讜 讛讬转专 讛讘讗 诪讻诇诇 讗讬住讜专 诇讗讜 诇诪注讜讟讬 讻诇 讗讬住讜专讬谉 砖讘转讜专讛 讗诇讗 诇讟注诐 讻注讬拽专 讻讜':



讜讗诐 讻砖专讛 讬讗讻诇 讻讞诪讜专 砖讘讛 砖讗诐 诪讘砖诇 砖讜诐 拽讚砖讬诐 注诐 讞讟讗转 讗驻讬' 讗讜转谉 拽讚砖讬诐 砖诪讘砖诇 注诐 讛讞讟讗转 讬讛讬讜 谞讗讻诇讬谉 诇砖谞讬 讬诪讬诐 讜诇讬诇讛 讗讞讚 讻讬讜谉 砖讘砖诇讜 注诐 讞讟讗转 讬讛讗 谞讗讻诇 诇讬讜诐 讜诇讬诇讛 讻讞讟讗转 讚谞讜转谉 讟注诐 讻注讬拽专 讞砖讜讘:



专讘讬谞讗 讗诪专 诇讗 谞爪专讻讗 讗诇讗 诇诪拽讜诐 讞转讱 讻诇讜诪专 讛讗 讚讗诪专讬' 讝讛讜 讛讬转专 讛讘讗 诪讻诇诇 讗讬住讜专 讚讗驻讬' 诪拽讜诐 讞转讱 讛讝专讜注 诪讜转专 讚讗诪专 诪拽讜诐 讞转讱 讘注诇诪讗 讗住讜专 讻讙讜谉 砖讛讜爪讬讗 注讜讘专 讗转 讬讚讜 讜砖讞讟 讗转 讗诪讜 讜讗讞"讻 讛讞讝讬专讛 讗住讜专 讗驻讬' 讘诪拽讜诐 讞转讱 讜讛讻讗 砖专讬 讗驻讬' 讘诪拽讜诐 讞转讱:



讗"诇 讗讘讬讬 讜讻诇 讗讬住讜专讬谉 砖讘转讜专讛 讘诪讗讛 讜讛转谞谉 讻诇 讛诪转讘诇 讻诇讜诪专 诪转讘诇 讘拽讚专讛 砖诇 讞讜诇讬谉 诪转讘诇讬谉 砖诇 转专讜诪讛 讜诪讞诪抓 讘砖讗讜专 砖诇 转专讜诪讛 注讬住讛 砖诇 讞讜诇讬谉 讜诪讚诪注 转专讜诪讛 注诐 讞讜诇讬谉:



讙专讬住讬谉 砖谞转讘砖诇讜 注诐 注讚砖讬诐 讻诇讜诪专 讙专讬住讬谉 砖诇 转专讜诪讛 砖谞转讘砖诇讜 注诐 注讚砖讬诐 砖诇 讞讜诇讬谉 讘讬谉 砖讬砖 讘讛谉 诇讛注诇讜转 讘讗讞讚 讜诪讗讛 讻诇讜诪专 砖讬砖 诪讗讛 砖诇 讞讜诇讬谉 诇讘讚 诪谉 讛转专讜诪讛 讘讬谉 砖讗讬谉 诇讛注诇讜转 讘讗讞讚 讜诪讗讛 砖讗讬谉 诪讗讛 砖诇 讞讜诇讬谉 诇讘讚 诪谉 讛转专讜诪讛 讗讘诇 讘讻诇诇 讛转专讜诪讛 讬砖 诪讗讛 讗住讜专 诇驻讬 砖讬砖 讘讗讬住讜专 讘谞讜转谉 讟注诐 讛讗 诪讚专讬砖讗 讘诪讗讛 讛讜讬 住讬驻讗 讘砖砖讬诐 讻诇讜诪专 讛讗 诪讚专讬砖讗 讘诪讗讛 讛讜讬 讚诇讛讞诪讬专 讜诇讗讬住讜专 诪讻诇诇 讚住讬驻讗 讚诇讛拽诇 讚转谞讬 诪讜转专 讘砖砖讬诐. 讚讗讬 讘诪讗讛 讗谞谉 讘注讬谞谉 诇讛拽诇 讜讘诪讗讛 诇讗讜 诇讛拽诇 讛讜讗 讚讗谞谉 诇讛讞诪讬专 讗诪专讬谞谉 讘诪讗讛 讜讗讬 诇讛拽诇 讘诪讗讛 诪讜转专 [讜诇讛讞诪讬专 讘诪讗讛 讗住讜专] 讜讘讗讞讚 讜诪讗讛 (讗住讜专) [诪讜转专] 讗讬谉 讘讬谞转讬诐 讗诇讗 讗讞讚 讗讬谉 讝讛 诇讛拽诇 讗诇讗 诇讗讜 讘砖砖讬诐:





专砖讘"讗

诪讗讬 诇讗讜 讘住' 诇讗 (讘诪专讗讛) [讘诪讗讛]. 讜诪讬讛讜 拽讬讬诪讗 诇谉 讻诪讗谉 讚讗诪专 讘住' 讜讻讚讗驻住讬拽讗 讛诇讻转讗 讘注"讝 (住讟, 讗) 讜讛诇讻转讗 讘砖砖讬诐 讜讻谉 诇讻诇 讗讬住讜专讬谉 砖讘转讜专讛 讜讻讚驻住拽 专讘 谞讞诪谉 诇注讬诇 (讞讜诇讬谉 爪讝, 讘) 讜讻讚讗诪专' 专讘讗 诇注讬诇 讗诪讜专 专讘谞谉 讘住'. 讜讻讬讜谉 讚拽讬讬诪讗 诇谉 讛讻讬 砖诪注讬谞谉 讚注爪诪讜转 讜讘砖专 讘讛讚讬 讘砖专 讜注爪诪讜转 诪砖注专讬谞谉 (讘)[讻]讝专讜注 讘砖诇讛 讜驻注诪讬诐 诇讛拽诇 讻注讬谉 讝专讜注 讘砖诇讛 讚驻注诪讬诐 诪砖注专讬 讘讝专讜注 讘砖诇讛 讜驻注诪讬诐 (诇讛拽诇 讻注讬谉 讝专讜注 讘砖诇讛 讚驻注诪讬诐) 诇讛讞诪讬专 讻讙讜谉 砖讬砖 讘讗讬住讜专 专讜讘 注爪诪讜转 讜讘砖专 诪讜注讟 讚讘注讬谞谉 住' 讻谞讙讚 讘砖专 (讘)注爪诪讜转 讚讗讬住讜专讗, 讜砖"诪 讚讛讗 讚讙专住讬谞谉 讘讬专讜砖诇诪讬 (转专讜诪讜转 驻"讬, 讛"讜) 拽诇讬驻讬 讗讬住讜专 诪注诇讬谉 讗转 讛讛讬转专 诇讬转讗, 砖讗诐 讻谉 注爪诪讜转 讝专讜注 讬爪讟专驻讜 诇讛转专 讜讬讜转专 诪诪讗讛 讛谉, 讜诪爪讗转讬 讘驻讬专讜砖讬 讛专诪讘"谉 讝"诇 砖讻讱 讛讜讗 诪驻讜专砖 讘驻"拽 讚注专诇讛 讬专讜砖诇诪讬 (讛"讙) 讚诪"讚 讘住' 讗讬谉 诪讜爪讗 注爪诪讜转 诪谉 讛讝讜专注 讜诇"诇 拽诇讬驻讬 讗讬住讜专 诪注诇讬谉 讗转 讛讛讬转专, 讜讻转讘 讛专讘 (讝"诇) 讘注诇 讛注讬讟讜专 [讝"诇] 讜诪住转讘专讗 诪讚驻住拽讬谞谉 诇注讬诇 (讞讜诇讬谉 爪讝, 讘( 讘诪讗讬 讚讗讬转讬讛 拽诪谉 诪砖注专讬谞谉 [讚]讘转专 专讜讟讘 讚讛砖转讗 诪砖注专讬谞谉 讜诇讗 讞砖讘讬谞谉 专讘讬注讬转 讘讻讝讬转 讜谞讬诪讗 诇讻砖讬拽专讗 讬讛讗 讘讜 讻讝讬转.





专讬讟讘"讗

讘诪讗讬 讞讝讬转 讚讙诪专转 诪讛讗讬 诇讬讙诪讜专 诪讛讗讬 驻讬' 讚讛讻讗 注讚讬祝 讚讗诇讜 讛讗讬 拽专讗 讛谞讜讙注 讘讜 讗讬讻讗 诇讗讜拽诪讬 诇讛讬转专 诪爪讟专祝 诇讗讬住讜专 讜讻诇 砖讗驻砖专 诇拽讬讬诐 砖谞讬讛诐 讜讚讗讬 注讚讬祝 讜注讜讚 讬"诇 讚讟注诐 讻注讬拽专 讛讬讬谞讜 讛讬讻讬 讚讛讜讬 讞讚 讘转专讬 讘诇讞讜讚 讜讻讬 讗讬讻讗 讛转讬专讗 讟驻讬 诇讗 诇讛讜讬 讻注讬拽专 讜讬转拽讬讬诪讜 砖谞讬 讛诪拽专讗讜转 讜讻讚驻专讬' 诇注讬诇.



诇讗讜 讘住' 驻讬' 专砖"讬 讝"诇 讚讻讬 讘注讬谞讗 拽"讗 讻讚拽讬"诇 诪讗转 诪拽讚砖讜 讛讬讻讗 讚讗讬' 诇讗讬住讜专讗 讘注讬谞讬 讻讙讜谉 讞讟讬谉 讘讞讟讬谉 讗讜 讻诇 讚讘专 砖诇讗 谞转讘砖诇 讗讘诇 讛讬讻讗 讚诇讬转讬 讘注讬谞讬 诇讗 讘注讬谞谉 诪讗讛 讜讗' 注"讻 讜诇驻讬专讜砖 诪讬讬专讬 砖住讬诇拽 讛讙专讬住讬谉 讜讝讛 讚讞讜拽 诇讻讱 驻讬' 讘转讜住' 讚讬"诇 讚住"诇 讚讻讬 讗诪专讬' 拽"讗 讘转专讜诪讛 讛"诪 诪讬谉 讘诪讬谞讜 讜谞专讗讬诐 讚讘专讬讛诐 讚讛讗 讗驻讬诇讜 讘讚讘专讬诐 讛讗讜住专讬' 讘诪砖讛讜 讻讙讜谉 讟讘诇 讜讬"谞 讜拽讜谞诪讜转 讜讻讬讜爪讗 讘讛诐 砖讻讜诇诐 讘诪讬谞讗 讘诪砖讛讜 讻砖讛谉 砖诇讗 讘诪讬谞诐 砖讬注讜专谉 讘谞"讟 讘诇讞讜讚 讜诇讗 讞诪讜专 转专讜诪讛 诪谞讬讬讛讜 讜讻讬讜谉 讚拽讬讬"诇 讻诪"讚 讻诇 讛讗讬住讜专讬谉 砖讘转讜专' 讘住' 拽讬讬"诇谉 谞诪讬 转专讜诪讛 诪讬谉 讘砖讗"诪 讘住' 讜讗讬谉 转专讜诪讛 讘拽"讗 讗诇讗 讻砖讛讜讗 诪讬谉 讘诪讬谞讜 讜讻谉 讛讚讬谉 诇注专诇讛 讜诇讻诇讗讬 讛讻专诐 讚诇讗 注讚讬驻讗 诪讗讬住讜专讬 诪砖讛讜 讚讘诪讬谞谉 讘诪砖讛讜 讜砖诇讗 讘诪讬谞谉 讘谞"讟 讜诇驻"讝 讗讬谉 讚讬谉 拽"讗 讘转专讜诪讛 诇专' 讬讛讜讚讛 讚讗讬 讘砖讗"诪 讘住" 讜讗讬 讘诪讬谞讜 讜诇讞 讘诇讞 讗讜讻诇 讚讘专 讛诪转注专讘 讗讜 诪转讘砖诇 砖讬注讜专讜 讘诪砖讛讜 讜讗诐 讬讘砖 讘讬讘砖 讞讚 讘转专讬 讘讟讬诇 诪讚讗讜专讬讬转 讻讚讗讬转' 讘驻' 讛谞讬讝拽讬谉 讙讘讬 讗讙讜讝讬 驻专讱 讜专讬诪讜谞讬 讘讚谉 讜讘驻专拽讬谉 诪讜讻讞 讚诇专讘谞谉 讛"讛 讘讻诇 讬讘砖 讘讬讘砖 讚讘讟讬诇 讞讚 讘转专讬 诪讚专讘谞谉 讜讻讚驻专讻讬谞谉 诇拽诪谉 讜诇讬讘讟诇讜 讘专讜讘讗 讜诇讗 讗砖讻讞谉 诇专"讬 讚驻诇讬讙 注诇 专讘谞谉 诇讗 讘讚讬谉 诪讬谉 讘砖讗"诪 讜诇讗 讘诪讬谉 讘诪讬谞讜 讛讬讻讗 讚讛讜讬 讬讘砖 讘讬讘砖 讜诪砖诪注 讚诪讜讚讬 讛讜讗 诇专讘谞谉 讚讘讟讬诇 讞讚 讘转专讬 诪讚讗讜专讬讬转讗 讜讝讛 讚讘专 转讬诪讗 砖讬讛讗 讻诇 砖讬注讜专讬 讗' 讜诪讗讛 讚转专讜诪讛 讜专' 讚注专诇讛 讜讻诇讗讬 讻专诐 讚诇讗 讻专"讬 讜讗驻砖专 诇讜诪专 砖讛讞诪讬专讜 讞讻诪讬诐 讘转专讜诪讛 讜注专诇讛 讜讻诇讗讬 讛讻专诐 砖讬讛讗 讗讜住专 讘诪讬谞讜 讘砖讬注讜专讜 讗注"驻 砖讛讜讗 讬讘砖 讘讬讘砖 讜诇讗 讬讛讗 讘讟诇 讗驻讬' 讘住' 讜讗注"驻 砖砖讗专 讗讬住讜专讬谉 讘讟诇讬谉 讞讚 讘转专讬 讗驻讬诇讜 诪讚专讘谞谉 讜讻讚转谞讬讗 谞驻诇讜 讜谞转驻爪注讜 讗讞讚 砖讜讙讙 讜讗' 诪讝讬讚 诇讗 讬注诇讜 讚讘专讬 专"诪 讜专"讬 专"讬 讜专"砖 讗讜诪专讬诐 讬注诇讜 讜讗诪专讜 注诇讛 讘驻' 讛谞讬讝拽讬谉 讜讛讗 讛讻讗 讚诪讚讗讜专讬讬转' 讞讚 讘转专讬 讘讟讬诇 讜讻讜' 讜讛讛讬讗 注"讻 讬讘砖 讘讬讘砖 讛讬' 讗讚讗诇"讻 讛讗讬讱 讘讟讬诇 讞讚 讘转专讬 诇专"讬 讜讗驻"讛 拽转谞讬 讬注诇讜 讜诪砖诪注 讬注诇讜 讘讗讞转 讜诪讗转讬诐 讻讚讬谉 注专诇讛 讜讻谉 驻讬专砖 专砖"讬 讝"诇 讜讞讜诪专 砖讛讞诪讬专讜 讘转专讜诪讛 诪驻谞讬 讙讝诇 讛砖讘讟讬诐 讜讘注专诇讛 讜讻诇讗讬 讛讻专诐 讚讗讬住讜专讬 讛谞讗讛 讛谉 讛砖讜讜 讚讬谞讜 讻砖讛讜讗 讬讘砖 讘讬讘砖 讻诪讜 砖讛讜讗 诇讞 讘诇讞 讜讛"谞 诪砖诪注 诪讛讗 讚转谞谉 讜诪讬讬转讬 诇讛 讘驻' 讛讝讛讘 讛转专讜诪讛 讜讛讘讻讜专讬诐 讞讬讬讘讬诐 注诇讬讛诐 诪讬转讛 讜讞讜诪砖 讜讗住讜专讬谉 诇讝专讬诐 讜注讜诇讬诐 讘讗' 讜诪讗转讬诐 诪砖讗"讻 讘诪注砖专 讜驻专讬砖谞讗 讘驻' 讛讝讛讘 诪砖讗"讻 讘诪注砖专 讚讘讟讬诇 讘专讜讘讗 讜诪砖诪注 讘专讜讘讗 诪诪砖 讜讗驻讬诇讜 诪讚专讘谞谉 讜讗"讻 注"讻 诪讬讬专讬 讻砖讛讜讗 讬讘砖 讘讬讘砖 讜讗驻"讛 诇拽转谞讬 专讬砖讗 讚转专讜诪讛 讘拽"讗 讻谞"诇:





讛诪讗讬专讬

讻讘专 讘讬讗专谞讜 讘砖讬注讜专 砖砖讬诐 讝讛 砖讛讜讗 讘专讜讘 讗讬住讜专讬谉 砖讘转讜专讛 讻讙讜谉 砖拽爪讬诐 讜专诪砖讬诐 讜讚讙 讟诪讗 讜谞讘诇讛 讜讟专驻讛 讜讞诇讘 讜讚诐 讜讘砖专 讘讞诇讘 讜讻讬讜爪讗 讘讗诇讜 讘讬谉 讗讬住讜专讬 诪诇拽讜转 讻讙讜谉 谞讘诇讛 讜讞讘专讜转讬讛 讘讬谉 讗讬住讜专讬 讛谞讗讛 讻讘砖专 讘讞诇讘 讘讬谉 讗讬住讜专讬 讻专转 讻讞诇讘 讜讚诐 讜诪"诪 讬砖 拽爪转 讗讬住讜专讬谉 讘砖讬注讜专讬谉 讗讞专讬诐 讬砖 诪讛谉 讘诪砖讛讜 讻讙讜谉 讬讬谉 谞住讱 讘诪讬谞讜 讜讞诪抓 讘驻住讞 讗祝 讘砖讗讬谞讜 诪讬谞讜 讜讬砖 诪讛诐 讘讗讞讚 讜诪讗讛 讻讙讜谉 转专讜诪讛 讜讬砖 诪讛诐 讘讗讞讚 讜诪讗转讬诐 讻讙讜谉 注专诇讛 讜讻诇讗讬 讛讻专诐 讘诪讛 讚讘专讬诐 讗诪讜专讬诐 讘诪讬谞谉 讗讘诇 讘砖讗讬谞讜 诪讬谞谉 讜谞转讘砖诇讜 讘谞讜转谉 讟注诐 讻讬爪讚 讙专讬住讬谉 砖诇 转专讜诪讛 砖谞转讘砖诇讜 注诐 讛注讚砖讬诐 讗诐 讬砖 讘讛诐 讘谞讜转谉 讟注诐 讗驻讬' 讬砖 讘讛诐 讻讚讬 诇注诇讜转 讘讗讞讚 讜诪讗讛 讗住讜专讬谉 诇讗 讛讬讛 讘讛谉 讘谞讜转谉 讟注诐 讗驻讬' 讗讬谉 讘讛谉 讻讚讬 诇讛注诇讜转 讘讗讞讚 讜诪讗讛 诪讜转专讬谉:





诪讛专砖"讗 - 讞讬讚讜砖讬 讛诇讻讜转

讘讗"讚 讜讬砖 诇讜诪专 讚诪讻诇 诪拽讜诐 驻专讬讱 讚讗讬 讻讝讬转 讻讜' 讬砖 诇谞讜 诇讛讞诪讬专 讗祝 讘诪讬谞讜 讻讜' 讻讬讜谉 讚诇拽讬 讘砖讗讬谞讜 诪讬谞讜 注讻"诇 讬砖 诇讚拽讚拽 讚讗诐 讻谉 诇驻讬 讝讛 讛讚专讗 拽讜砖讬讬谉 讚诇注讬诇 诇讚讜讻转讬讛 讚转拽砖讛 诇讬讛 诪讛"讟 讻讬讜谉 讚讟注诐 讻注讬拽专 讚讗讜专讬讬转讗 讬砖 诇谞讜 诇讛讞诪讬专 讗祝 讘诪讬谞讜 讻讜' 讻讬讜谉 讚诇拽讬 讘砖讗讬谞讜 诪讬谞讜 讜讬"诇 讚讜讚讗讬 讞讬讜讘 讻讝讬转 讘讻讚讬 讗讻讬诇转 驻专住 砖讬讬讱 拽爪转 讙诐 讘诪讬谞讜 讻讬讜谉 砖讛讜讗 讗讜讻诇 拽爪转 诪谉 讛讗讬住讜专 讚讗诐 讛讬讛 谞讬讻专 讛讬讛 讞讬讬讘 注诇讬讜 讗祝 讘诪讬谞讜 讜诇讻讱 讙诐 讗诐 讗讬谞讜 谞讬讻专 讬砖 诇讛讞诪讬专 讘诪讬谞讜 讻讬讜谉 讚诇拽讬 讘讗讬谞讜 诪讬谞讜 讗讘诇 讞讬讜讘 讟注诐 讻注讬拽专 诇讗 砖讬讬讱 讻诇诇 讘诪讬谞讜 讜讗讬谉 诇讛讞诪讬专 讘讜 诪砖讜诐 讗讬谞讜 诪讬谞讜 讜讻讛"讙 讻转讘讜 讛转讜住' 讘驻专拽 讙' 诪讬谞讬谉 注"砖:





诪讛专"诐

讘讗"讚 讜讗"转 讗诐 讟注诐 讻注讬拽专 讚讗讜专讬讬转讗 讜讻讜' 讜讛砖转讗 讻讬 谞诪讬 讗诪专讬谞谉 讻讝讬转 讘讻讚讬 讗讻讬诇转 驻专住 诇讗讜 讚讗讜专讬讬转讗 讜讻讜'. 专"诇 讗驻讬' 讗讬谉 诇讜拽讬谉 注诇讬讜 诪讚讗讜专讬讬转讗 诪"诪 讗讬住讜专 讚讗讜专讬讬转讗 讗讬讻讗 诪砖讜诐 讚讟注诐 讻注讬拽专 讛讜讬 讗讬住讜专 讚讗讜专讬讬转讗 讗"讻 讗讬讱 转诇讬谞谉 诇讛拽诇 诇讜诪专 砖讗谞讬 讗讜诪专 转专讜诪讛 诇转讜讱 转专讜诪讛 谞驻诇讛 讜讻讜' 讛讗 讘住驻拽 讗讬住讜专 讚讗讜专讬讬转讗 讗讝诇讬谞谉 诇讞讜诪专讗:


讘讗"讚 讜诪讬谉 砖诇讗 讘诪讬谞讜 诇讗 砖讬讬讱 专讘讜讬. 专"诇 讚诇讗 诪讘讟诇讬谞谉 诇讬讛 讘专讜讘 讗诇讗 讘住' 讻讻诇 讗讬住讜专讬谉 讜讘转专讜诪讛 讘拽':


讘讗"讚 讜讬"诇 讚诪"诪 驻专讬讱 讚讗讬 讻讝讬转 讘讻讚讬 讗讻讬诇转 驻专住 讚讗讜专讬讬转讗 讜讻讜' 讻讬讜谉 讚诇拽讬 讘砖讗讬谞讜 诪讬谞讜. 专"诇 讗讘诇 讗讬 讻讝讬转 讘讻讚讬 讗讻讬诇转 驻专住 诇讗讜 讚讗讜专讬讬转讗 专"诇 讚诇讗 诇拽讬 诪讚讗讜专讬讬转讗 讗注"讙 讚讗住讜专 诪讞诪转 讟注诐 讻注讬拽专 讘砖讗讬谞讜 诪讬谞讜 诪"诪 讘诪讬谉 讘诪讬谞讜 转诇讬谞谉 诇讛拽诇:


讘讗"讚 讜讬"诇 讚讛诪"诇 讜诇讬讟注诪讬讱 讜讻讜'. 专"诇 讗诇讗 诪讗讬 讗讬转 诇讱 诇诪讬诪专 讚诪讬讬专讬 讘转专讜诪讛 讚专讘谞谉 讛"谞 讗驻讬诇讜 讻讝讬转 讘讻讚讬 讗讻讬诇转 驻专住 讚讗讜专讬讬转讗 谞诪讬 诇讗 拽砖讬讗 诪砖讜诐 讚讗讬讬专讬 讘转专讜诪讛 讚专讘谞谉 讜诇讻讱 转诇讬谞谉 诇讛拽诇 讜讗诪专讬谞谉 砖讗谞讬 讗讜诪专 讜讻讜' 讻讚诪砖谞讬 讛转诐:

